กฎ ก.ตร. ว่าด้วยหลักเกณฑ์และวิธีการแต่งตั้งยศ (ฉบับที่ 2) พ.ศ. 2561
กฎ
ก.ตร.
ว่าด้วยหลักเกณฑ์และวิธีการแต่งตั้งยศ
(ฉบับที่ ๒)
พ.ศ.
๒๕๖๑
 

อาศัยอำนาจตามความในมาตรา ๒๖ วรรคหนึ่ง มาตรา ๒๗ วรรคหนึ่ง
และมาตรา ๓๑ วรรคหนึ่ง (๒) แห่งพระราชบัญญัติตำรวจแห่งชาติ พ.ศ. ๒๕๔๗ และมติ ก.ตร.
ในการประชุม ครั้งที่ ๑๒/๒๕๖๑ เมื่อวันที่ ๒๗ พฤศจิกายน พ.ศ. ๒๕๖๑ จึงออกกฎ
ก.ตร. ไว้ ดังต่อไปนี้

ข้อ ๑[๑] กฎ ก.ตร.
นี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ข้อ ๒ ให้ยกเลิกความในข้อ ๓ แห่งกฎ ก.ตร.
ว่าด้วยหลักเกณฑ์และวิธีการแต่งตั้งยศ พ.ศ. ๒๕๕๔ และให้ใช้ความต่อไปนี้แทน
ข้อ ๓
หลักเกณฑ์ทั่วไปของการแต่งตั้งยศ
การแต่งตั้งยศให้แก่ผู้ซึ่งได้รับการบรรจุเป็นข้าราชการตำรวจให้แต่งตั้งยศต่ำสุดก่อนคือ
ข้าราชการตำรวจชั้นประทวนให้แต่งตั้งยศสิบตำรวจตรี และข้าราชการตำรวจชั้นสัญญาบัตรให้แต่งตั้งยศร้อยตำรวจตรี
ยกเว้นการแต่งตั้งยศข้าราชการตำรวจให้แก่ผู้ซึ่งได้รับการบรรจุกลับหรือรับโอนมาเป็นข้าราชการตำรวจให้ดำเนินการตามกฎหรือระเบียบว่าด้วยการนั้น

ข้อ ๓ ให้ยกเลิกความในข้อ
๑๐ แห่งกฎ ก.ตร. ว่าด้วยหลักเกณฑ์และวิธีการแต่งตั้งยศ
พ.ศ. ๒๕๕๔ และให้ใช้ความต่อไปนี้แทน
ข้อ
๑๐ การโอนข้าราชการจากกระทรวง ทบวง
กรมหรือส่วนราชการอื่นมาบรรจุเป็นข้าราชการตำรวจให้นับจำนวนปีที่รับราชการตั้งแต่วันมีผลในการรับโอน
เว้นแต่
๑๐.๑
ผู้ซึ่งโอนมาเป็นข้าราชการตำรวจชั้นสัญญาบัตร ให้นับจำนวนปีที่รับราชการรวมตั้งแต่วันที่ต้นสังกัดเดิมมีคำสั่งให้เป็นข้าราชการพลเรือนระดับ
๓ หรือประเภทวิชาการระดับปฏิบัติการหรือเทียบเท่าขึ้นไป
หรือข้าราชการอื่นในระดับที่เทียบเท่า แล้วแต่กรณี
๑๐.๒
ผู้ซึ่งโอนมาจากข้าราชการทหาร
ให้นับจำนวนปีที่รับราชการรวมตั้งแต่วันที่ได้รับการบรรจุและแต่งตั้งเป็นนายทหารประทวน
หรือสัญญาบัตร แล้วแต่กรณี


ให้ไว้
ณ วันที่ ๒๘ ธันวาคม พ.ศ. ๒๕๖๑
พลเอก
ประวิตร วงษ์สุวรรณ
รองนายกรัฐมนตรี
ปฏิบัติราชการแทนนายกรัฐมนตรี
ประธานกรรมการข้าราชการตำรวจ
หมายเหตุ :-
เหตุผลในการประกาศใช้กฎ ก.ตร. ฉบับนี้ คือ
โดยที่สมควรแก้ไขเพิ่มเติมหลักเกณฑ์และวิธีการแต่งตั้งยศ เพื่อให้สอดคล้องกับกฎ
ก.ตร. ว่าด้วยการโอนข้าราชการซึ่งไม่ใช่ข้าราชการตำรวจหรือการโอนพนักงานขององค์กรปกครองส่วนท้องถิ่น
มาบรรจุและแต่งตั้งเป็นข้าราชการตำรวจ (ฉบับที่
๒) พ.ศ. ๒๕๖๑ และกฎ ก.ตร. ว่าด้วยการบรรจุและแต่งตั้งข้าราชการซึ่งมิใช่ข้าราชการตำรวจ
หรือการบรรจุและแต่งตั้งพนักงานขององค์กรปกครองส่วนท้องถิ่น
ซึ่งออกจากราชการหรือออกจากงานไปแล้วกลับเข้ารับราชการเป็นข้าราชการตำรวจ
(ฉบับที่ ๒) พ.ศ. ๒๕๖๑
ประกอบกับเพื่อความเป็นธรรมในการแต่งตั้งยศสูงขึ้นภายหลังการโอนหรือการบรรจุและแต่งตั้งกลับเข้ารับราชการเป็นข้าราชการตำรวจ
จึงจำเป็นต้องออกกฎ ก.ตร. นี้
วิวรรธน์/จัดทำ
๑๓
สิงหาคม ๒๕๖๒

นุสรา/ตรวจ
๑๔
สิงหาคม ๒๕๖๒

[๑]
ราชกิจจานุเบกษา เล่ม ๑๓๖/ตอนที่ ๔ ก/หน้า ๕/๗ มกราคม ๒๕๖๒